OpenLLM-France/wikimedia huggingface dataset:
# Ciutat d'Ondo

Ondo és una ciutat de Nigèria, la segona ciutat més gran de l'estat d'Ondo. Té una població de 364.960 habitants. Les indústries locals inclouen fusta i processament alimentari que processen empreses de processament de la massa del cacau. Hi ha també cultiu, collita i processament de plàtans de cuina. Ondo és principalment habitada pels iorubes.
La ciutat té dos estadis un 5.000 persones de capacitat al Adeyemi College of Education i l' Ondo City Stadium que és per 10.000 persones; té dos equips professionals de futbol: el Rising Stars FC i el The Works Football Club. Entre les empreses a Ondo hi ha la Premier Metal Industry, John Holt, Nigerian Romanian Wood Industry, Stanmark cocoa processing company (ara Cadbury Nigeria plc Ondo), Kiranil Nigeria Limited, Sunshine Cassava Processing Company and Wood Industry, China Railway Construction Corporation Limited CRCC, Nigerian Concrete Industry, etc. Els principals festivals populars celebrats a Ondo són l'Odunbami, els festivals Ogun i el dia d'Ekinmogun.
La ciutat és el centre comercial de la regió circumdant. Nyams, mandioca, gra, i el tabac creixent a la zona, a més del cotó quie s'utilitza per tramar la tela anomenat teixit Aso Oke. És també el productor més gran de productes del cacau a la regió.
El títol que porta el rei d'Ondo, que regna com a descendent directe del llegendari emperador Oduduwa, és Osemawe. El rei actual és Victor Kiladejo, qui va ser designat el setembre del 2006 després de la mort del rei anterior, Festus Ibidapo Adesanoye.
Vegeu Regne d'Ondo

## Referències

* ↑ "The World Gazettrer".
* ↑ "Encyclopædia Britannica".
* ↑ "Ondo Kingmakers Pick Medical Doctor As Osemawe-Elect".
# Glacera de Ferpècle

La glacera de Ferpècle és una glacera dels Alps que s'estén a Suïssa al cantó del Valais.
La glacera té l'inici al Col d'Hérens, al nord-est de la Tête Blanche. Flueix cap al nord entre Mont Miné a l'oest i Dent Blanche a l'est. Al nord del Mont Miné, les seves aigües en fusió donen lloc a la Borgne de Ferpècle, que és un afluent del Borgne (afluent del Roine).
A l'època romana, una pista de mules molt freqüentada unia la Val d'Hérens amb la Valpelline a Itàlia; encara es conserven trams d'aquest alt camí alpí.

## Referències

* ↑ Daniel Farinotti; Matthias Huss; Andreas Bauder; Martin Funk. «online An estimate of the glacier ice volume in the Swiss Alps.». Global and Planetary Change. 68: 225–231, 2009.
* ↑ «Glacier de Ferpècle | Glaciers à Evolène | Valais Suisse». [Consulta: 17 agost 2020].
# Evangeli Copte dels Egipcis

* No s'ha de confondre amb Evangeli grec dels Egipcis.
L'Evangeli Copte dels Egipcis és un títol convencional pres del segon títol que apareix a l'epíleg del manuscrit que porta per títol Llibre sagrat del gran Esperit invisible. És un text gnòstic del segle ii redactat en llengua copta. És un dels manuscrits trobats a Nag Hammadi el 1945, en els Còdex III, 2 i IV, 2 del conjunt conegut com a Manuscrits de Nag Hammadi.

## Descripció

Pot ser datat a l'últim quart del segle ii i prové dels gnòstics setians que veien Jesús de Natzaret com una reencarnació de Set, el tercer fill d'Adam. Pròpiament, aquest escrit no és un evangeli convencional, ja que les revelacions de Jesús són indirectes i no directes. El nom d'Evangeli s'ha imposat en tots els estudis i les traduccions d'aquesta obra.
El títol, Evangeli dels Egipcis, significa que aquest text conté una "bona nova", el relat de la revelació gnòstica que fa el Pare secret o Esperit invisible. La seva finalitat és l'ensenyança d'una litúrgia que es transcriu al final de l'obra que es transmet entre els creients egipcis. En els còdex dels manuscrits de Nag Hammadi hi ha dues transcripcions de l'Evangeli. Les dues versions són traduccions del grec al copte, però la versió del Còdex IV és més fidel a l'original, encara que no tan completa com la del Còdex III.
La redacció del text és exotèrica, és a dir, per la gent de fora del grup dels gnòstics. Consta de quatre parts, que contenen subdivisions. La primera part presenta l'Esperit invisible, caracteritzat per la llum i el silenci la seva expansió transcendent i el contingut de la seva esfera, i resenta un panteó celestial a través de cinc doxologies. La segona explica l'origen, la continuïtat i l'alliberament de la generació de Set. La tercera part és una secció que actualitza l'ensenyança gnòstica amb himnes d'alabança per la il·luminació i regeneració que porta el gnosticisme. La quarta part és la conclusió sobre l'origen i la custòdia d'aquest llibre diví que es va originar al començament de l'univers, amb Set, fill d'Adam. El text, marcat també per l'esoterisme, indica una tradició on el baptisme és una iniciació.

## Referències

* ↑ Piñero, Antonio. Todos los Evangelios. Madrid: EDAF, 2009, p. 595-596. ISBN 9788441421665.
# José Antonio Pavón

José Antonio Pavón Jiménez o José Antonio Pavón (22 d'abril de 1754, Casatejada, Espanya—1840) va ser un botànic espanyol conegut per la seva recerca en la flora de Perú i Xile (com a Gongora) durant l'expedició promoguda per Carles III d'Espanya de 1777 a 1788. Durant el regnat de Carles III es van fer tres expedicions principals al Nou Món; Pavón i Hipólito Ruiz López van ser els botànics per la primera d'aquestes expedicions a Perú i Xile. Entre els epònims: Pavonia. Antoni Cavanilles li dedicà una malvàcia: Pavonia paniculata Cav.

## Obra

Conjuntament amb Hipólito Ruiz López:
* Florae peruvianae et chilensis prodromus ..., 1794
* Systema vegetabilium florae peruvianae chilensis, 1798
* Flora peruviana, et chilensis, sive descriptiones, et icones ..., 1798-1802

## Referències

* ↑ Es poden consultar els tàxons descrits per aquest autor a International Plant Names Index (anglès)

## Enllaços externs

* "Flora Peruviana et Chilensis" Vols. I-III disponible online a Botanicus.org
# Black Sails

Black Sails, en català Veles Negres, és una sèrie de televisió ambientada a l'edat d'or de la pirateria. L'acció està protagonitzada pel fictici capità Flint, del clàssic L'illa del tresor de Robert Louis Stevenson, l'any 1715, 20 anys abans dels esdeveniments del llibre.
Creada per Robert Levine i Jonathan E. Steinberg la sèrie es va emetre per primera vegada el 25 de gener del 2014. Abans de l'emissió dels 8 episodis de la primera temporada, el juliol del 2013, es va anunciar una segona temporada de 10 episodis que es començaria a emetre el gener del 2015. La tercera temporada es va emetre a principis del 2016, i va concloure amb la quarta temporada, emesa en 2017.

## Argument

L'any 1715, el capità Flint és un dels pirates més temuts que controlen la colònia britànica de l'illa de Nova Providència. Sabent que la Royal Navy planeja recuperar el control de l'illa i exterminar l'amenaça pirata, en Flint s'alia amb la filla d'un contrabandista local, Eleanor Guthrie.
Junts, i amb l'ajuda d'altres pirates, intentaran capturar un galió de la Flota d'Índies que retorna a la península Ibèrica amb un gran carregament d'or: L'Urca de Lima. Durant la segona temporada es descobreix com i perquè un oficial de la Royal Navy com Flint es converteix en pirata, i en la tercera i quarta temporades l'argument se centra en la lluita pel control de Nova Providència entre els pirates i l'imperi Britànic, representat pel capità Woodes Rogers.

## Referències

* ↑ «Black Sails (2014–)» (en anglès). IMDb.com, Inc.. [Consulta: 23 abril 2015].
* ↑ «'Black Sails' Renewed for Ten Episode Second Season by Starz Months Before Its Premiere - Updated» (en anglès). Sara Bibel. TV by the Numbers, 26-07-2013. [Consulta: 23 abril 2015].
* ↑ «Black Sails Renewed For Season 3 By Starz!» (en anglès). Seriable, 11-10-2014. [Consulta: 23 abril 2015].
* ↑ Mitovich, Matt Webb. «Black Sails to End With Season 4», 20-07-2016. [Consulta: 20 juliol 2016].
* ↑ «Black Sails» (en anglès). CBS Interactive Inc.. [Consulta: 23 abril 2015].

## Vegeu també

* Jolly Roger
* Pirateria marítima

## Enllaços externs

* Pàgina web oficial de Black Sails (anglès)
* Black Sails a IMDb (anglès)
# Port d'Envalira

El port d'Envalira és un coll que travessa els Pirineus, el més alt amb carretera, a 2.409 m sobre el nivell del mar. És situat dins d'Andorra, a la parròquia d'Encamp.

## Geografia

El port d'Envalira uneix el Pas de la Casa, a l'est, únic territori d'Andorra de vessant atlàntic, amb la resta del país, a l'oest, de vessant mediterrani. Al seu peu hi ha les instal·lacions de frontera amb l'Estat Francès, al municipi català de Porta, a la comarca de l'Alta Cerdanya.
Les aigües del vessant atlàntic van a la conca del riu Arieja i les del mediterrani, a la Valira.

## Comunicacions

La carretera que passa pel port és l'andorrana CG-2, que es converteix en la N22 francesa. És la sola connexió entre ambdós estats. Suporta una gran densitat de trànsit i el port és obert pràcticament tot l'any. De fet, es tracta del port europeu més alt obert tot l'any.
L'any 2002 va entrar en funcionament el túnel de pagament del mateix nom que, a partir de la cota 2.000, salva la part més complicada del port. El túnel té una llargada de 2.860 m i és totalment en territori andorrà.

## Vegeu també

* Túnel d'Envalira

## Enllaços externs

* Servidor de mapes del Govern d'Andorra
# Ciutat de Bauchi

Bauchi (antigament Yakoba) és una ciutat del nord-est de Nigèria, capital de l'estat de Bauchi, de l'àrea de govern local (LGA) de Bauchi i de l'emirat de Bauchi. Està situada a la vora nord de la plana de Jos a uns 616 metres sobre el nivell de la mar. La població el 2012 era de 301.284 habitants. L'Àrea de Govern Local de Bauchi ocupa una superfície de 3.687 km² i la seva població al cens del 2012 era de 493.810 habitants.
# Galva (Kansas)

Galva és una població dels Estats Units a l'estat de Kansas. Segons el cens del 2000 tenia 701 habitants.

## Demografia

Segons el cens del 2000, Galva tenia 701 habitants, 273 habitatges, i 206 famílies. La densitat de població era de 575,9 habitants/km².
Dels 273 habitatges en un 37,7% hi vivien nens de menys de 18 anys, en un 66,3% hi vivien parelles casades, en un 6,2% dones solteres, i en un 24,2% no eren unitats familiars. En el 20,5% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 2,99.
Per edats la població es repartia de la següent manera: un 28,7% tenia menys de 18 anys, un 8,1% entre 18 i 24, un 30,8% entre 25 i 44, un 20,3% de 45 a 60 i un 12,1% 65 anys o més.
L'edat mediana era de 34 anys. Per cada 100 dones de 18 o més anys hi havia 96,1 homes.
La renda mediana per habitatge era de 42.500 $ i la renda mediana per família de 47.212 $. Els homes tenien una renda mediana de 32.917 $ mentre que les dones 20.875 $. La renda per capita de la població era de 18.021 $. Entorn del 6,2% de les famílies i el 6,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Galva». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Galva». American Fact Finder. Oficina del Cens dels Estats Units, 12-01-2010.
# Eudemó d'Alexandria

Eudemó d'Alexandria (en llatí Eudaemon, en grec antic Εὐδαίμων) fou un esportista grec nascut a Alexandria que van obtenir un triomf als jocs olímpics.
Va obtenir el triomf en la competició de carreres a peu en la distància d'un estadi (aproximadament 192 metres), a l'olimpíada 237, l'any 169.

## Referències

* ↑ 1.Eudaemon a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 76
# Generalitat

La Generalitat és el conjunt d'institucions d'autogovern de Catalunya i del País Valencià. Ambdues tenen el seu origen en la Diputació del General, una institució emanada de les Corts per recollir els tributs aprovats per aquestes, anomenats generalitats. En el cas català va adquirir entitat jurídica pròpia amb la "restauració" de l'autogovern, el 18 d'octubre de 1931, sota el nom de Generalitat de Catalunya. El 1982 es va crear també la Generalitat Valenciana.
Històricament, el nom de generalitat també ha existit en altres països, relacionat amb els impostos generals o el govern general.

## Les Generalitats franceses

A França, sota l'antic règim reial entre el 1542 i el 1789, les généralités eren les circumscripcions tributàries a càrrec de tresorers generals que controlaven la recaptació dels impostos estatals. A partir del segle xvii es creen les figures d'intendents adscrits a les Generalitats. Amb el paper de control de finances i de policia, els intendents van adquirir un paper de control polític convertint-se en un element de la política centralitzadora dels reis de França en els Estats Generals de França.

## La Generalitat neerlandesa

Amb l'abdicació del rei, a les set Províncies Unides dels Països Baixos, els Estats Generals van adquirir la funció de govern central. Les seves actuacions eren anomenades com "de la Generalitat" (en neerlandès Generaliteit), en contrast amb els estats provincials que funcionaven com a governs regionals. Al voltant d'un 20% del territori de les Províncies Unides no era inclòs en cap estat provincial i era governat directament pels Estats Generals. Eren conegudes com les Terres de la Generalitat (Generaliteitslanden).

## Vegeu també

* Generalitat de Catalunya
* Generalitat Valenciana
* Generalitat Francesa
* Generalitat de Perpinyà
* Terres de la Generalitat
* Generalitat republicana
* Estats Generals dels Països Baixos
# Josep Lluís Fernández i Padró

Josep Lluís Fernández i Padró (Barcelona, 1940) és un sacerdot i bomber català. Llicenciat en filosofia pontifícia a Roma, ha estat cofundador del Cos Provincial de Bombers Voluntaris de Barcelona en 1960 i de l'Associació de Bombers Voluntaris de Catalunya (ASBOVOCA) en 1993. Com a bomber va participar en les tasques de rescat durant les greus inundacions al Vallès de 1962, o en les nevades de Nadal del mateix any a Barcelona. Ha rebut la medalla d'or per 35 anys al cos de Bombers de la Generalitat de Catalunya.
Com a sacerdot ha estat rector de la comunitat de Sant Isidor de Barcelona i de la comunitat de Sant Josep Oriol de Santa Coloma de Gramenet. També ha estat missioner al Camerun entre el 1971 i el 1986. El 2007 li fou atorgada la Creu de Sant Jordi revocada el 7 de desembre del 2021 després que el Tribunal Eclesiàstic de Barcelona trobés indicis d'un possible delicte d'abusos sexuals a un menor comesos fa 40 anys.

## Referències

* 1 2 Es redueixen a un terç les Creus de Sant Jordi del 2007 Arxivat 2017-10-24 a Wayback Machine. a Directe.cat, 13 de juny de 2007
* ↑ Creu de Sant Jordi a Mons. Ciuraneta i Mn. Josep Lluís Fernández i Padró Arxivat 2016-03-03 a Wayback Machine. a Flama, 2007
* ↑ Regué, Júlia; Masreal, Fidel. «El Govern revoca la Creu de Sant Jordi al sacerdot Josep Lluis Fernández Padró», 07-12-2021. [Consulta: 7 desembre 2021].
# Black Snow

Black Snow és una sèrie de televisió dramàtica australiana ambientada en una comunitat australiana d'illes del mar del Sud al nord de Queensland. Ha estat doblada i subtitulada al català.

## Sinopsi

Thriller basat en el crim de l'Isabel Baker, assassinada en 1995 als 17 anys.

## Repartiment

* Travis Fimmel com a detectiu James Cormack
* Jemmason Power com a Hazel Baker
* Talijah Blackman-Corowa com a Isabel Baker
* Seini Willett com a Glenda Baker
* Eden Cassady com a Kalana Baker

## Recepció

Karl Quinn del Sydney Morning Herald va escriure "Black Snow és un cavall de Troia d'un espectacle. És un drama criminal eficaç que fa gairebé tot el que es pot demanar. Però a l'interior hi ha tota una legió d'idees més desafiants."[1] Luke Buckmaster de The Guardian li va donar 3 estrelles dient que és "un misteri d'assassinat majoritàriament ben fet que comença fort, però es queda sense gas a mesura que s'acosta al seu final ple de girs".

## Referències

* ↑ Quinn, Karl (29 December 2022), "Black Snow might be the Australian history lesson you never knew you needed", The Sydney Morning Herald, <https://www.smh.com.au/culture/tv-and-radio/black-snow-might-be-the-australian-history-lesson-you-never-knew-you-needed-20221223-p5c8kx.html>
* 1 2 «Black Snow». Goita què fan, ara!. [Consulta: 19 setembre 2023].
# Placidochromis nkhatae

Placidochromis nkhatae és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 9,8 cm de longitud total.

## Distribució geogràfica

Es troba al llac Malawi (Malawi, Àfrica oriental).

## Referències

* ↑ Eccles, D. H. & E. Trewavas 1989. Malawian cichlid fishes. The classification of some Haplochromine genera. Lake Fish Movies, H. W. Dieckhoff, República Federal d'Alemanya. Malawian cichlid fishes: 1-334.
* ↑ BioLib
* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Hanssens, M. 2004. The deep-water Placidochromis species. Pp. 104-197, a: Snoeks, J. (ed). The cichlid diversity of Lake Malawi/Nyasa/Niassa: identification, distribution and taxonomy. Cichlid Press, El Paso, Texas, Estats Units. Species Diversity Lake Malawai: 1-360.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Consell de Portugal

El Consell de Portugal va ser creat per Felip II de Castella el 1582 pel seu compromís en les Corts de Tomar, amb la finalitat d'assessorar la bona administració d'aquest territori després de la seva incorporació a la Monarquia d'Espanya, i sobretot amb la idea de controlar la seva important activitat naval. No obstant això les seves competències foren inferiors a les d'altres Consells de la Monarquia d'Espanya perquè no era un òrgan judicial; en canvi però sí que tenia atribucions en assumptes bèl·lics, encara que totes les resolucions adoptades estaven supeditades a l'aprovació del Consell d'Estat i del Consell de Guerra amb seu a Lisboa.
Els seus components eren exclusivament portuguesos i estava format per un president, que solia ser un prelat, un canceller, un secretari, un vedor de fazenda (expert en hisenda) i dos desembargadores do Paço (jutges). En el regnat de Felip IV de Castella es va crear la Junta d'intel·ligència de Portugal, institució paral·lela al consell. El Consell de Portugal fou, i finalment va ser dissolt en 1668 en ser reconeguda la independència de Portugal.

## Vegeu també

* Consells de la Monarquia d'Espanya
# Gamanpura

Gamanpura fou un petit estat tributari protegit de l'agència de Mahi Kantha, a la presidència de Bombai. La capital era Gamanpura, avui al Gujarat, a uns 80 km al nord d'Ahmedabad. El 2007 la vila fou afectada per les arenes i aigua residual expulsades per l'extracció d'aigües subterrànies per la Oil and Natural Gas Corporation, que va pagar una compensació.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Cheimerius

Cheimerius és un gènere de peixos pertanyent a la família dels espàrids.

## Taxonomia

* Cheimerius matsubarai (Akazaki, 1962)
* Cheimerius nufar (Valenciennes, 1830)

## Referències

* ↑ uBio (anglès)
* ↑ The Taxonomicon (anglès)
* ↑ BioLib (anglès)
* ↑ Catalogue of Life (anglès)
* ↑ FishBase (anglès)
* ↑ UNEP-WCMC Species Database (anglès)
# Blanka Vas

Blanka Vas (Budapest, 3 de setembre de 2001) és una ciclista hongaresa. Actualment corre a l'equip ciclista femení del SD Worx. Competeix tant en carretera, ciclocròs com bicicleta de muntanya.
S'ha imposat en quatre edicions consecutives al campionat d'Hongria en contrarellotge (2020 - 2023) i quatre cops el de ruta (2021-2024). A més, el 2023, també va guanyar una etapa a la Volta a Suïssa i al Giro i el 2024 d'una etapa al Tour de França.

## Palmarès
### Carretera

* 2018
** als Jocs Olímpics d'Estiu de la Joventut en Critèrium
** als Jocs Olímpics d'Estiu de la Joventut combinada femenina
* 2019
** Campiona d'Hongria en ruta júnior
* 2020
** Campiona d'Hongria en contrarellotge
* 2021
** Campiona d'Hongria en ruta
** Campiona d'Hongria en contrarellotge
** 2a als Campionats d'Europa de ciclisme en ruta sub-23
* 2022
** Campiona d'Hongria en ruta
** Campiona d'Hongria en contrarellotge
* 2023
** Campiona del Món de ciclisme en ruta sub-23
** Campiona d'Hongria en ruta
** Campiona d'Hongria en contrarellotge
** Vencedora d'una etapa a la Volta a Suïssa
** Vencedora d'una etapa al Giro d'Itàlia
* 2024
** Campiona d'Hongria en ruta
** Vencedora d'una etapa al Tour de França

### Resultats a la Volta a Espanya

* 2021: 9a posició
* 2022: 28a posició
* 2023: 75a posició
* 2024: 57a posició

### Resultats al Giro d'Itàlia

* 2022: 51a posició
* 2023: 43a posició, vencedora de la 8a etapa

### Ciclocròs

* 2018-2019
** Campiona d'Hongria
* 2019-2020
** Campiona d'Hongria
2a als Campionats del món de ciclocròs sub-23
* 2020-2021
** Campiona d'Hongria
** 2a als Campionats d'Europa de ciclocròs sub-23
** 3a als Campionats del món de ciclocròs sub-23
** 1a a Bredene
** 1a a Rýmařov
** 1a a Gościęcin
** 1a a Gullegem
* 2021-2022
** Campiona d'Hongria
** 2a als Campionats d'Europa de ciclocròs femení
** 1a a Overijse
* 2022-2023
** Campiona d'Hongria
** 3a als Campionats d'Europa de ciclocròs femení
** 1a a Ardooie
** 1a a Woerden
** 1a a Holé Vrchy
** 1a a Hlinsko
** 1a a Jičín

### Bicicleta de muntanya

* 2020
** Campiona d'Hongria en marató
** Campiona d'Hongria en cross-country
** 2a als Campionats del món de ciclisme de muntanya – Camp a través femení sub-23
* 2021
** 1a a Drozdovo
** 1a a Zadov

## Referències

* ↑ «Team SD Worx» (en anglès). UCI. [Consulta: 5 juliol 2023].
* ↑ «Kata Blanka Vas takes opening stage victory at the Tour de Suisse Women» (en anglès), 17-06-2023. [Consulta: 10 juliol 2023].
* ↑ Belli, Alessio. «Giro Donne 2023: l'ottava tappa a Kata Blanka Vas!» (en italià), 09-07-2023. [Consulta: 10 juliol 2023].
* ↑ Sánchez, Borja. «Triomf de Vas i mallot groc per a Niewiadoma». L'Esportiu, 15-08-2024. [Consulta: 16 agost 2024].

## Enllaços externs

* Fitxa a procyclingstats.com
# Placidochromis nigribarbis

Placidochromis nigribarbis és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 6,4 cm de longitud total.

## Distribució geogràfica

Es troba al llac Malawi (Malawi, Àfrica oriental).

## Referències

* ↑ Eccles, D. H. & E. Trewavas 1989. Malawian cichlid fishes. The classification of some Haplochromine genera. Lake Fish Movies, H. W. Dieckhoff, República Federal d'Alemanya. Malawian cichlid fishes: 1-334.
* ↑ BioLib
* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Hanssens, M. 2004. The deep-water Placidochromis species. Pp. 104-197, a: Snoeks, J. (ed). The cichlid diversity of Lake Malawi/Nyasa/Niassa: identification, distribution and taxonomy. Cichlid Press, El Paso, Texas, Estats Units. Species Diversity Lake Malawai: 1-360.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.